CELEX: 62009TB0095(01)
Language: fi
Date: 2009-04-28 00:00:00
Title: Asia T-95/09 R: Yhteisöjen ensimmäisen oikeusasteen tuomioistuimen presidentin määräys 28.4.2009 — United Phosphorus v. komissio (Väliaikainen oikeussuoja — Direktiivi 91/414/ETY — Päätös napropamidin jättämisestä sisällyttämättä direktiivin 91/414 liitteeseen I — Täytäntöönpanon lykkäämistä ja välitoimia koskeva hakemus — Fumus boni juris — Kiireellisyys — Intressivertailu)

1.8.2009   
            
            
               FI
            
            
               Euroopan unionin virallinen lehti
            
            
               C 180/51
            
         Yhteisöjen ensimmäisen oikeusasteen tuomioistuimen presidentin määräys 28.4.2009 — United Phosphorus v. komissio
   (Asia T-95/09 R)
   (Väliaikainen oikeussuoja - Direktiivi 91/414/ETY - Päätös napropamidin jättämisestä sisällyttämättä direktiivin 91/414 liitteeseen I - Täytäntöönpanon lykkäämistä ja välitoimia koskeva hakemus - Fumus boni juris - Kiireellisyys - Intressivertailu)
   2009/C 180/95
   Oikeudenkäyntikieli: englanti
   
      Asianosaiset
   
   
      Kantaja: United Phosphorus Ltd (Warrington, Cheshire, Yhdistynyt kuningaskunta) (edustajat: asianajajat C. Mereu ja K. Van Maldegem)
   
      Vastaaja: Euroopan yhteisöjen komissio (asiamiehet: L. Parpala ja N. Rasmussen, avustajanaan asianajaja J. Stuyck)
   
      Oikeudenkäynnin kohde
   
   Yhtäältä napropamidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta 7.11.2008 tehdyn komission päätöksen 2008/902/EY täytäntöönpanon lykkäämistä siihen saakka, kunnes pääasiassa annetaan tuomio, koskeva hakemus ja toisaalta välitoimihakemus
   
      Määräysosa
   
   
               1)
            
            
               Napropamidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta 7.11.2008 tehdyn komission päätöksen 2008/902/EY täytäntöönpano lykätään 7.5.2010 saakka, kuitenkin enintään siihen saakka, kunnes pääasiassa annetaan tuomio.
            
         
               2)
            
            
               Tämän lykkäämisen edellytyksenä on, että United Phosphorus Ltd ja komissio toimittavat ensimmäisen oikeusasteen tuomioistuimen kirjaamoon viimeistään 15.10.2010 huomautuksensa yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17.1.2008 annetun asetuksen (EY) N:o 33/2008 13 artiklan mukaisesti napropamidin osalta aloitetun nopeutetun menettelyn etenemisestä.
            
         
               3)
            
            
               Komissio velvoitetaan, jos United Phosphorus tätä pyytää, toteuttamaan toimenpiteet, joilla taataan tämän määräyksen tehokas vaikutus niihin jäsenvaltioihin nähden, jotka ovat jo ennen 7.5.2009 peruuttaneet, jättäneet uusimatta tai evänneet napropamidia sisältäviä kasvinsuojeluaineita koskevat luvat.
            
         
               4)
            
            
               Oikeudenkäyntikuluista päätetään myöhemmin.